《由当涂回宿齐山用杜牧之韵》
宋代·喻良能

一望云烟兴欲飞，晴光聊复步熹微。
几年想像空怀古，今日登熹自送归。
寒菊有花宜靖节，澄江如练忆玄晖。
夜深静坐清人骨，岩影侵阶月满衣。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。